b"\n_START_ARTICLE_\nShattered Glass (pesem, Britney Spears)\n_START_SECTION_\nOzadje in sestava\n_START_PARAGRAPH_\nPesem\xc2\xa0\xc2\xbbShattered Glass\xc2\xab\xc2\xa0je iz\xc5\xa1la kot B-stran singla\xc2\xa0\xc2\xbbUnusual You\xc2\xab, ki je v Avstraliji in Novi Zelandiji 15. septembra 2009 iz\xc5\xa1el kot zadnji singl z albuma Circus. Pesem\xc2\xa0\xc2\xbbShattered Glass\xc2\xab\xc2\xa0je pop pesem hitrega tempa s poudarkom s poenotenim zvokom kitare, nazob\xc4\x8danimi in izkrivljenimi vokali v verzih in melodi\xc4\x8dnimi akordi. Britney Spears naj bi zvenela preve\xc4\x8d sprogramirano, zaradi \xc4\x8desar so pesem primerjali z mnogimi pesmimi iz njenega albuma Blackout (2007), \xc4\x8deprav je novinar kanala ABC News, Allan Raible, menil, da njen vokal v pesmi zveni bolj\xc2\xa0\xc2\xbb\xc5\xbeivo\xc2\xab\xc2\xa0kot na kateri koli drugi pesmi z albuma Circus. Pesem vsebuje elemente teen pop, dance in elektronske zvrsti. Besedilo pesmi je zelo \xc4\x8dustveno in govori o spogledovanju, izdaji in samo-odporu v razmerju do slave. Pesem so napisali Lukasz\xc2\xa0\xc2\xbbDr. Luke\xc2\xab\xc2\xa0Gottwald, ki je tudi produciral sedmi album Britney Spears, album Femme Fatale, in Bejamin\xc2\xa0\xc2\xbbBenny Blanco\xc2\xab\xc2\xa0Levin v sodelovanju s Claudeom Kellyjem. Spremljevalne vokale sta zapela Claude Kelly in Windy Wagner.\n_START_SECTION_\nSprejem\n_START_PARAGRAPH_\nNovinar revije Entertainment Weekly, Chris William, je dejal:\xc2\xa0\xc2\xbbDr. Luke in Max Martin sta k pesmi prispevala svoj na\xc4\x8drt B\xc2\xab. John Pareles iz revije The New York Times je napisal, da pesem\xc2\xa0\xc2\xbbShattered Glass\xc2\xab\xc2\xa0in singl\xc2\xa0\xc2\xbbWomanizer\xc2\xab, glavni singl iz albuma Circus,\xc2\xa0\xc2\xbbsvoje elektri\xc4\x8dne u\xc4\x8dinke uporabljata za najstni\xc5\xa1ke pop pripovedi o spogledovanju in izdaji.\xc2\xab Novinar spletne strani PopMatters pa je pesem ozna\xc4\x8dil za\xc2\xa0\xc2\xbbalbumov padec na popolni \xc4\x8drti\xc2\xab, saj naj bi\xc2\xa0\xc2\xbbrazkrila svoja nagnjenja k enakemu topotanju, saj se ne more upreti pesmim, kot je 'Womanizer', vendar opazno zapade v kakovosti.\xc2\xab Jim Farber iz revije Daily News je napisal, da je pesem opisal kot\xc2\xa0\xc2\xbbresni\xc4\x8den zlom otro\xc5\xa1kega popa\xc2\xab, medtem ko jo je Ben Noramn s spletne strani About.com ozna\xc4\x8dil za\xc2\xa0\xc2\xbbprelepo pop pesem s hitrim tempom\xc2\xab. Ben Kaplan iz revije National Post je pesem ozna\xc4\x8dil za\xc2\xa0\xc2\xbbkitarsko obremenjeno pesem iz diska.\xc2\xab_NEWLINE_Kljub temu, da je pesem iz\xc5\xa1la samo kot B-stran za singl\xc2\xa0\xc2\xbbUnusual You\xc2\xab, se je pesem uvrstila na kar nekaj Billboardovih lestvic. Zaradi dobre digitalne prodaje albuma Circus je pesem zasedla sedemdeseto mesto na lestvici Billboard Hot 100 15. decembra 2008, vendar se \xc5\xbee naslednji teden na lestvici ni pojavila ve\xc4\x8d. Pesem\xc2\xa0\xc2\xbbShattered Glass\xc2\xab\xc2\xa0je pristala na sedeminpetdesetem mestu lestvice Billboard Pop Songs ter devetindvajsetem mestu lestvice Billboard Hot Digital Songs. Podoben uspeh je do\xc5\xbeivela tudi v Kanadi, kjer je na dr\xc5\xbeavni lestvici zasedla petinsedemdeseto mesto ter \xc5\xa1estintrideseto mesto na lestvici Hot Canadian Digital Singles v istem tednu."